Pielikums MK noteikumu projekta “Prasības zaļajam publiskajam iepirkumam un tā piemērošanas kārtība” sākotnējās ietekmes

novērtējuma ziņojumam (anotācija)

(*Anotācijas 7. punktā minētā papildus informācija anotācijas III sadaļas “Tiesību akta projekta ietekme uz valsts budžetu un pašvaldību budžetiem” 1.-6. punktiem*)

**1. Izdevumi papildus veicamo pārbaužu nodrošināšanai Pārtikas un veterinārajam dienestam**

* 2018.gadā un turpmāk ik gadu papildus nepieciešamais finansējuma apjoms ir 162 514 EUR, kur EKK 1000 – 139 134 EUR, EKK 2000 – 23 380 EUR.

**1.1. Atlīdzība papildus pārbaužu nodrošināšanai**, EKK 1000, 139 134 EUR

Veicot aprēķinus par paredzētajām papildu pārbaudēm, tika aprēķināts, ka pārbaužu veikšanai papildus nepieciešamas 11 556 inspektora darba stundas.

PVD teritoriālajās struktūrvienībās strādājošie ar inspektora pilnvarojumu (26.3. amatu saime, IIIA, IV un V līmenis, 9., 11., 12.mēnešalgu grupa, 3.kategorija): vidējā alga 816,00 EUR/mēnesī x 1,2359 VSAOI x 12 mēneši/2011 (darba stundu skaits gadā) = 6,02 EUR/stundā, t.i., 11 556 stundas x 6,02 EUR/stundā x 200% (virsstundu darba apmaksa) = 139 134 EUR/gadā (EKK 1000).

\* Kopā EKK 1000:

2018.gadā un turpmāk ik gadu – 139 134 EUR

**1.2. Izdevumi inspektoru ikdienas darba nodrošināšanai** (izdevumi vienreizlietojamajam apģērbam, transporta izdevumiem, kvalifikācijas celšanai u.c.) gadā tiek plānoti  23 380 EUR (EKK 2000).

Pārbaudēs iesaistīto inspektoru skaits – 157 inspektori.

Apmācību nodrošināšana (divu dienu apmācības reizi gadā Rīgā) – dienas nauda 6,00 EUR x 2 dienas + viesnīcas izdevumi 43 EUR x 109 inspektori (ārpus Rīgas strādājošie inspektori) = 5 995,00 EUR gadā.

Pārējie iestādes administratīvie izdevumi (E-taloni) – 1 000 pārbaudes Rīgas pilsētas uzraudzības teritorijā x 1,15 EUR par braucienu x 4 braucieni = 4 600,00 EUR gadā.

Spectērpi (vienreizlietojamie apģērbi) – 1,00 EUR/komplekts uz vienu uzraudzības objektu (halāts, bahilas, cepure, cimdi) = 2 584 uzraudzības objekti x 1,00 EUR = 2 584,00 EUR/gadā.

Degviela – 70 km uz un no uzraudzības objekta, 8 litri uz 100km, 1,15 EUR/litrā = 1 584 uzraudzības objekti x 70 km x 8 litri/100 km x 1,15 EUR/litrā = 10 200,96EUR.

\* Kopā EKK 2000:

2018.gadā un turpmāk ik gadu – 23 379,96 EUR

**2. Izdevumi pārtikas paraugu laboratoriskajiem izmeklējumiem Pārtikas drošības, dzīvnieku veselības un vides zinātniskajam institūtam „BIOR”**

* 2018.gadā un turpmāk ik gadu – 3000 EUR.

Aizdomu gadījumos, pārtikas inspektori ņems pārtikas produktu paraugus laboratoriskajiem izmeklējumiem, lai pārbaudītu atbilstību deklarētajiem kvalitātes rādītājiem. Piemēram, sāls, nitrītu, sojas, mitruma un konservantu saturs.

Vidējais paraugu skaits gadā – 60 paraugi (vismaz 10% no veiktajām pārbaudēm).

Vidējā viena parauga izmeklējumu cena – 50,00 EUR (atkarīga no produkta un izmeklējumu veida). Piemēram, ievārījuma, džema pārbaude varētu izmaksāt 32,63 EUR (benzoskābe, sorbīnskābe), sardeļu, desu pārbaude – 49,38 EUR (soja, nitrīti, sāls saturs) u.tml.

Prognozējamā izdevumu minimālā summa laboratoriskajiem izmeklējumiem gadā – 3000,00 EUR.

**Kopā izdevumi:**

* 2018.gadā un turpmāk ik gadu – 139 134 + 23 380 + 3000 =  165 514 EUR